জন্মদিন
২২ ফেব্রুয়ারি, ১৯৭৮।
 জন্মস্থান 
মেডিক্যাল কলেজ।
 স্কুল/কলেজ 
প্রথমে হাও়ড়ার তারাসুন্দরী বালিকা বিদ্যালয়। তারপর শিক্ষানিকেতন হাইস্কুল। শেষে মাদুরাই কামরাজ বিশ্ববিদ্যালয়। 
 প্রিয়তম মানুষ
বাবা।
 সারা রাত গল্প করার মতো বন্ধু 
স্কুলের বন্ধুরা। রাত্রি, রিমিতা এবং ক্ষমা— এই তিনজন।
 আবার জন্মালে 
অপরাজিতা আঢ্য হয়েই জন্মাতে চাই।
 প্রথম দর্শনে প্রেম
আরে, প্রেম তো প্রথম দর্শনেই হয়! হিসেব কষে আবার প্রেম হয় নাকি?
 ভূত দেখলে কী করবেন 
প্রথমে আঁতকে উঠব। পরে সামলে নেব (হাসি)!
 পছন্দের জাঙ্ক ফুড 
লুচি আর আলুর তরকারি।
 কোন শব্দটা দিনে বেশিবার ব্যবহার করেন
আসলে। এই শব্দটাই সবচেয়ে বেশি বলি।
 কার ক্লোন বানিয়ে বাড়িতে রাখতে চান
এটা তো ভেবে দেখিনি! (একটু ভেবে) কারও ক্লোন বানাব না। কৃত্রিমতায় বিশ্বাস করি না!
 শ্রেষ্ঠ পাওয়া উপহার 
মাধ্যমিক পরীক্ষায় পাশ করা। পরীক্ষার দু’দিন আগে বাবা মারা গিয়েছিলেন। মারা যাওয়ার আগে বলে গিয়েছিলেন, আর যাই হোক, আমি মাধ্যমিক পরীক্ষাটা যেন দিই। তাই ওই পরীক্ষায় পাশ করাটাই আমার কাছে সবচেয়ে বড় উপহার। 
 সবচেয়ে আনন্দের দিন
যেদিন মাধ্যমিক পরীক্ষায় পাশ করলাম।
 সবচেয়ে দুঃখের দিন
বাবার চলে যাওয়া। ২০ মার্চ, ১৯৯৪। একেবারে চোখের সামনে।
 প্রথম ব্রেক 
জগন্নাথ গুহ’র পরিচালনায় ‘মনোরমা কেবিন’।
 অবসেশন 
সেভাবে অবসেশন কিছু নেই। তবে আধ্যাত্মিক এবং মহাজাগতিক বিভিন্ন বিষয় নিয়ে আগ্রহ রয়েছে।
 যদি একদিনের রানি হন
ফুটপাথের অবহেলিত মানসিক ভারসাম্যহীন এবং দুঃস্থ মানুষদের জন্য কিছু করার চেষ্টা করব।
 রাগ হলে
চিৎকার করি। কিন্তু কখনও এমন কথা বলি না, যাতে কেউ কষ্ট পায়।
 ছবি আঁকতে বললে কী আঁকবেন 
তিনটে ছবি আঁকব। প্রথমে গ্রামের ছবি। গ্রামের কুঁড়েঘর, কলাগাছ, পুকুরে হাঁস খেলে বেড়াচ্ছে। তারপর পেন্সিলের তিনটি আঁচড়ে রবীন্দ্রনাথের প্রতিকৃতি। শেষে, এক সংখ্যাটা দিয়ে কাঠবেড়ালির ছবি। ব্যস!
 বিপদে পড়লে কাকে প্রথম ফোন করবেন 
বর’কে।